परिवारका सदस्यहरूसित बारम्बार खटपट पर्ने व्यक्तिको ३५-५० वर्षको उमेरमा मृत्यु हुने जोखिम दोब्बर हुन्छ। कोपेनहेगनको विश्वविद्यालयका अनुसन्धानकर्ताहरूले लगभग १० हजार अधबैंसे व्यक्तिको ११ वर्ष लगाएर अध्ययन गरेका थिए। यस अध्ययनले परिवारका सदस्यहरूसित मिलेर बस्ने व्यक्तिभन्दा ठाकठुक परिरहने व्यक्तिको अकालमै मृत्यु हुने सम्भावना धेरै हुन्छ भनेर देखायो। एक अनुसन्धानकर्ताले भनेअनुसार चिन्ता र चुनौतीको सामना गर्ने अनि मनमुटाव सुल्झाउने व्यक्तिको “अल्प आयुमै मृत्यु हुने जोखिम धेरै कम हुन्छ।”
